**SPRÁVANIE V ŠKOLE – ŠKOLSKÝ PORIADOK**

Škola žiakov vzdeláva aj vychováva. Učí ich, že k rodičom, súrodencom, priateľom, učiteľom a spolužiakom sa treba správať úctivo, zdvorilo, čestne a priateľsky.

Ste zdvorilí k dospelým, najmä starým ľuďom a ženám. Uvoľňujete im miesto v dopravných prostriedkoch. Chránite mladších žiakov a deti. Pomáhate postihnutým ľuďom a starým ľuďom.

O správaní žiakov v škole hovorí **Školský poriadok,** ktorý obsahuje povinnosti a práva žiaka:

* Pravidlá správania sa v škole, na vyučovaní, cez prestávky, v jedálni, vo voľnom čase
* Zásady starostlivosti o zovňajšok, učebnice, školské pomôcky, zariadenie
* Zásady dochádzky žiakov do školy
* Systém odmien a trestov – za správanie v škole

**SPOLOČENSKÉ SPRÁVANIE**

Človek žije v spoločnosti ľudí, v rodine, medzi priateľmi. Správa sa podľa pravidiel spoločenského správania, ktoré nazývame etiketou. Pravidlá platia pre všetkých ľudí. Súčasťou spoločenského správania je úcta a ohľaduplnosť. Prejavujeme úctu k rodičom, učiteľom, starším ľuďom. K ľuďom sa správame ohľaduplne – nesnažíme sa pre seba získať výhody na úkor iných.